Определение на Общия съд от 14 март 2023 г. — Lacapelle/Парламент
(Дело T-240/22)1
(Жалба за отмяна – Институционално право – Член на Парламента – Решение за изключване от участие в делегациите на Парламента за наблюдение на избори до края на мандата – Акт на вътрешна организация на дейността на Парламента – Липса на засягане на условията за упражняване на мандата на член на Парламента – Акт, неподлежащ на обжалване – Явна недопустимост)
Език на производството: френски
Страни
Жалбоподател: Jean-Lin Lacapelle (Париж, Франция) (представител: F.-P. Vos, адвокат)
Ответник: Европейски парламент (представители: D. Moore и T. Lukácsi)
Предмет
С жалбата си на основание член 263 ДФЕС жалбоподателят иска отмяната на Решение D 301937 на съпредседателите на групата за подкрепа на демокрацията и координация на избори на Европейския парламент от 3 март 2022 г. да го изключи напълно от участие в делегациите за наблюдение на избори на Парламента до края на неговия депутатски мандат (2019 г. - 2024 г.)
Диспозитив
Отхвърля жалбата като явно недопустима.
Осъжда г-н Jean-Lin Lacapelle да заплати съдебните разноски, включително тези по обезпечителното производство.
____________
1     ОВ C 244, 27.6.2022 г.